Mokgwatshepetšo ga o gapeletše tlamego ya semolao godimo ga tlamego yeo e lego ka go Molao wa Mekgwa ya Motheo ya Mošomo goba molao o fe goba o fe wo o hlalošwago ka go Mokgwatshepetšo. Maikemišetšo a wona ke go hlahla bathwadi ka ga dikgontšhi tša semolao ka go Melao yeo. Ka ye nngwe nako o ka ithaopa go šomela setšhaba goba mekgatlo yeo e sego ya mmušo moo o dirago mošomo wa go swana le woo o o nyakago, goba o o kgethilego. Ge o šetše o šomile moo sebakanyana o ka kgopela gore ba go thuše go ngwala lengwalo la gago la boitsebišo. Go ngwala lengwalo la maswanedi go ka thuša go efoša go senya nako ya gago le ya beng dikhampani ge go tla be go kgethwa bao ba swanetšego go thwalwa, go tšwa go mangwalo a di kgopelo tša mošomo. Maemo a, gape a tla kaonafatša maitekelo a gagoa go hwetša mošomo wo mo kaone le wo o lefago gabotse.